KIRJALLINEN KYSYMYS E-3016/02 esittäjä(t): Cristiana Muscardini (UEN) komissiolle. Huumeriippuvuutta ja hiv-tartuntoja koskevat tutkimukset.



Virallinen lehti nro 110 E , 08/05/2003 s. 0151 - 0152



KIRJALLINEN KYSYMYS E-3016/02 esittäjä(t): Cristiana Muscardini (UEN) komissiolle (23. lokakuuta 2002) Aihe: Huumeriippuvuutta ja hiv-tartuntoja koskevat tutkimukset Viime aikoina esiin tulleet erittäin vakavat nuoria usein alaikäisiä koskevat tapahtumat, joista jotkut ovat myös hyvin julmia, paljastavat, miten maidemme nuorisosta yhä useammat kokevat rauhallisen elämän viettämisen vaikeaksi. Tähän monien nuorten erityisen hankalaan tilanteeseen on monia syitä yhteiskunnassa, jossa myös politiikka on yhä egoistisempaa ja välinpitämättömämpää. Sen avulla ei siis voida poistaa tämän huolestuttavan ilmiön syitä. Joudumme kuitenkin toteamaan, että niiden nuorten määrä, jotka käyttävät huumeita tai nk. kevyitä huumeita, kasvaa jatkuvasti. Tällainen huumeenkäyttö on ensimmäinen askel matkalla huumeiden säännölliseen käyttöön. Myös seropositiivisuus on lisääntynyt kaikkein nuorimpien parissa. Jotta meillä olisi selkeämpi kuva tästä ilmiöstä, joka karakterisoi nuortemme ongelmia, ja jotta voisimme ymmärtää paremmin sen laajuutta, voisiko komissio täsmentää, onko jäsenvaltioissa ja ehdokasvaltioissa tehty viime aikoina asiaa koskevia tutkimuksia, joiden avulla voidaan varmistua nuorten huumeenriippuvaisten, huumeiden uhrien ja hiv-tartunnan saaneiden todellisesta määrästä? Antaako tällainen tutkimus aihetta huolestuneisuuteen suhteessa aikaisempiin arviointeihin? Pedro Solbes Miran komission puolesta antama vastaus (10. tammikuuta 2003) 1. Lissabonissa sijaitseva Euroopan huumausaineiden ja niiden väärinkäytön seurantakeskus (European Monitoring Centre on Drugs and Drug Addiction, EMCDDA) kerää säännöllisesti tietoa huumeiden käytöstä sekä yleisesti että nuorten keskuudessa Euroopan unionissa. Seurantakeskus julkaisi 2. lokakuuta 2002 kertomukset huumeongelmasta Euroopan unionissa ja Norjassa (Annual Report on the State of the Drugs problem in the European Union and Norway 2002) sekä ehdokasvaltioissa (Report on the drug situation in the candidate CEECs 2002). Tiedot ovat saatavissa seuraavasta www-sivustosta: http://www.emcdda.org/situation/themes/drug_use_general_population.shtml. 2. Komissiolla on (Euroopan yhteisöjen tilastotoimiston, Eurostatin, välityksellä) tietoja AIDS-tapauksista (Pariisissa sijaitsevan EuroHIVin keräämien tietojen perusteella) ja -kuolleisuudesta Euroopan unionissa, Euroopan talousalueella (ETA) ja ehdokasvaltioissa. Nämä tiedot, jotka Eurostat jakoi Statistics in Focus -julkaisussa syyskuussa 2002, sisältävät vuosien 19812001 suuntaukset, ja ne voidaan luokitella AIDSin leviämismuotojen kautta. AIDS-tapausten yhteenlaskettu määrä EU:ssa vuosina 19812001 oli 232 407. AIDS-tapausten prosentuaalinen esiintyminen suonensisäisiä huumeita käyttävien tarttumisluokassa on laskenut viime vuosina. Vuonna 1996 se oli 43,7 prosentista kaikista tapauksista ja vuonna 2001 se oli 33,2 prosenttia. Se on kuitenkin edelleen merkittävin tarttumisluokka, joka edustaa 39,4:ää prosenttia kaikista yhteenlasketuista tapauksista EU:ssa vuosina 19812001. Näinä vuosina kirjattiin yhteensä 32 517 suonensisäisten huumeiden käytöstä johtuvaa AIDS-tapausta 1529-vuotiaiden ikäryhmässä. AIDS-tapausten määrä miljoonaa suonensisäisten huumeiden käyttäjää kohti oli 8,2 koko EU:n väestöstä ja 3,4 ikäryhmässä 2024-vuotiaat. Määrä oli kuitenkin 14,5 ikäryhmässä 2529-vuotiaat, joka vaikuttaisi olevan ongelmallisin ikäryhmä suonensisäisten huumeiden käytöstä johtuvien AIDS-tapausten osalta. 3. Tutkimukset suonensisäisten huumeiden käyttäjien HIV-vasta-aineista eivät ole vielä EU:ssa saatavilla kansallisella tasolla. Joissakin laajemmissa vuosina 19962001 tehdyissä paikallisissa tutkimuksissa vasta-aineita löytyi alle 5 prosentilla kahdessa kolmasosassa jäsenvaltioista. Esiintymistiheys oli korkein Portugalissa, 48 prosenttia vuosina 19981999 (Lissabon), sen jälkeen Espanjassa 33,1 prosenttia vuonna 1999 (Barcelona, Madrid ja Sevilla) ja Alankomaissa 25,9 prosenttia vuosina 19971999 (Amsterdam). Italiassa (Emilia-Romagna, Lombardia ja Sardinia) useimmat ruiskut testattiin, ja yleisyys oli 15,1 prosenttia vuonna 1999, kun se vuonna 1998 oli 16,2 prosenttia. 4. Tulevaan kansanterveysalan ohjelmaan, jonka Euroopan parlamentti ja neuvosto hiljattain hyväksyivät, kuuluu terveystietojen ja terveyteen vaikuttavien tekijöiden keräämisen parantamiseen liittyviä toimia. HIV-/AIDS-tartuntojen ehkäiseminen kuuluu suunniteltuihin toimiin.